Don, 09/04/2009 - 09:35 — Johann Crafford
Almal eet en drink, tog waardeer net sommige die smaak. Die Chinese filosoof Cinfucius het die spyker op die kop geslaan toe hy hierdie wysheid kwyt geraak het.
Ek het dikwels aan hierdie gevleuelde woorde gedink toe ek en vroulief die Hemel en Aarde-vallei besoek het. Dis die vallei in die Walker Bay-wynstreek waar puik wyn, puik kos en asemrowende uitsigte op jou wag. En veel meer.
Waar tydelike ervarings permanente herrinnerings word
Don, 02/04/2009 - 11:10 — Johann Crafford
Dis nie aldag dat ek rondskarrel om byvoeglike naamwoorde te vind om iets te beskryf nie, maar die gebied langs die Weskus wat so halfpad tussen Clanwilliam en Klawer begin en weer suid van Nuwerus in die noorde eindig, in die weste deur die Atlantiese Oseaan begrens word en in die ooste deur die Bokkeveld- en Koebeebergreekse het dit reg gekry.
Die R62 bied jou baie meer as wat jy verwag
Dins, 24/03/2009 - 09:16 — Johann Crafford
'n Heildronk op verskeidenheid. So lui die leuse van die Klein Karoo-wynroete. En wat 'n verskeidenheid! Wyn, kos en mense. Wingerde, vrugteboorde en fynbos. Berge en dale. Vlaktes en rotskoppies. Staproetes, kwadbaaikroetes en fô-baai-fô-roetes. Wildreservate en warmwaterbronne. En vele meer.